… jätkus niiviisi, et pesumasinast laskis käterätti peitunud loomake end kenasti plastikust šašlõkiämbrisse  võtta. Täitsa kodurott jah, inimest ei karda, heas toitumuses ja kena terve nägi välja ka, nagu põnn asjatundlikult ära hindas. Tal on kogemusi, kuna ta mitu suve on loomapoes tööl käinud ja sealsete rottidega tegelnud. Roti meile sattumine on muidugi täielik müstika, sest maja 12 korterist on 3 asustatud ja neist kahes peetakse kasse, mitte rotte. Isegi poes töötav naabrinaine ei teadnud, et keegi külas rotte peaks. Ju siis mõni suvitaja ta unustas või tegi rott ise sääred. Nagu me mitu korda kogenud oleme,  on tegu väga aruka isendiga.